การประกอบธุรกิจของแต่ละสายผลิตภัณฑ์

4.1 กลุ่มธุรกิจโทรศัพท์เคลื่อนที่

กลุ่มธุรกิจโทรศัพท์เคลื่อนที่ของบริษัทจำแนกตามประเภทได้ดังนี้

  ----------------------------------- ---------------------------------------------------------------------
  บริษัท                                ลักษณะการประกอบธุรกิจ

  บมจ. เอ็ม ลิ้งค์ เอเชีย คอร์ปอเรชั่น        ค้าส่งโทรศัพท์เคลื่อนที่

  บจ. เทเลแม็กซ์ เอเชีย คอร์ปอเรชั่น        ค้าปลีกโทรศัพท์เคลื่อนที่ดำเนินการโดยบริษัทเอง

  บจ. เอ็ม ช็อป โมบาย                   ค้าส่งโทรศัพท์เคลื่อนที่ให้กับผู้ประกอบการรายย่อยในพื้นที่จังหวัดสมุทรสงครามและสมุทรสาคร
  ----------------------------------- ---------------------------------------------------------------------

4.1.1 ลักษณะผลิตภัณฑ์และบริการ

ผลิตภัณฑ์หลักของกลุ่มธุรกิจโทรศัพท์เคลื่อนที่สามารถแบ่งได้ดังนี้

(1) เครื่องโทรศัพท์เคลื่อนที่ (Handset) ปัจจุบันบริษัท เอ็ม ลิ้งค์ เอเชีย คอร์ปอเรชั่น จำกัด
    (มหาชน) ได้รับแต่งตั้งให้เป็นผู้จัดจำหน่ายโทรศัพท์เคลื่อนที่ Nokia 1 ใน 3
    รายของประเทศไทย โดยผู้ผลิตจะมีการวิจัยและพัฒนา
    เพื่อผลิตสินค้าให้หลากหลายตรงตามความต้องการของผู้บริโภค
    สำหรับรายละเอียดเกี่ยวกับรุ่นของโทรศัพท์เคลื่อนที่ที่บริษัทนำเข้า ได้แก่

  ------------- ---------------------------------------------------------
  ผู้ผลิต          รุ่น

  Nokia         1280, 1661, 1800, 2220, 2330, 2690, 2700, 2710, 2730,
                5130, 5230, 5233, 5250, 5530, 5800, 6303, 6700, 6700s,
                E5-00, E52 NAVI, E63, E66, E71, E72, E72 NAVI, X2-00,
                X3-00, X3-01, X5-01, X6(8GB), X6(16GB), X6(16GB) NAVI,
                C1-00, C1-01, C3-00, C3-01, C5-00, C5-03, C6-00, C7-00,
                N8, N97, N97 NAVI, N97 mini, N97 mini NAVI
  ------------- ---------------------------------------------------------

  บริษัท เอ็ม ช็อป โมบาย จำกัด
  จะทำการจัดซื้อสินค้าทั้งหมดจากบริษัทเท่านั้นเนื่องจากมีฐานะเป็นตัวแทนจำหน่ายภูมิภาค (Micro
  Distributor) สำหรับบริษัท เทเลแม็กซ์ เอเชีย คอร์ปอเรชั่น จำกัด
  ซึ่งเป็นร้านจำหน่ายปลีกโทรศัพท์เคลื่อนที่ทุกรุ่น
  โดยจะสั่งซื้อสินค้าในรุ่นที่บริษัทเป็นผู้จัดจำหน่ายก่อน
  สำหรับสินค้าอื่นที่บริษัทไม่ได้เป็นผู้จัดจำหน่ายจะจัดซื้อจากผู้จัดจำหน่าย
  รายอื่นที่ได้รับการแต่งตั้ง

(2) ชุด SIM Card (Subscriber Identification Module) ซึ่งเป็นส่วนประกอบสำคัญ
    ที่ต้องใช้ควบคู่กับโทรศัพท์เคลื่อนที่ โดย SIM card
    จะทำหน้าที่ในการเก็บรวบรวมข้อมูลเกี่ยวกับ
    เลขหมายและรายละเอียดข้อมูลอื่นๆ ของผู้ใช้โทรศัพท์เคลื่อนที่
    โดยมีรหัสลับทำหน้าที่ในการป้องกันการลักลอบใช้โทรศัพท์โดยผู้อื่น

(3) อุปกรณ์เสริม (Accessory) คือ อุปกรณ์ที่ใช้เพิ่มความสะดวกสบายในการ
    ใช้โทรศัพท์เคลื่อนที่หรือใช้ทดแทนอุปกรณ์เดิมที่ชำรุดอันได้แก่ แบตเตอรี่ เครื่องชาร์จไฟ
    (Charger)
    หูฟัง (Headset) Bluetooth เป็นต้น
    โดยบริษัทได้รับการแต่งตั้งให้เป็นตัวแทนจำหน่ายอุปกรณ์เสริมจาก Nokia
    โดยทำการจัดจำหน่ายผ่านทุกช่องทางของบริษัท ทั้งค้าส่งผ่านตัวแทนจำหน่ายและ
    ค้าปลีกผ่านช่องทางบริษัทย่อยและNokia Care Center (NCC) ที่ดำเนินการโดยบริษัท

นอกจากการจำหน่ายผลิตภัณฑ์ดังกล่าวข้างต้นแล้ว บริษัทได้ให้ความสำคัญกับบริการหลัง
การขาย โดยการจัดตั้งศูนย์บริการลูกค้า (M Link Service Center)
และแต่งตั้งตัวแทนศูนย์บริการลูกค้า (M Link Service Dealer)
ทั้งยังได้รับความไว้วางใจจากโนเกีย (Nokia) ให้สิทธิในการบริหาร Nokia Care Center
(NCC) เพื่อให้บริการข้อมูลแก่ลูกค้าเกี่ยวกับโทรศัพท์เคลื่อนที่ที่บริษัทจำหน่าย ให้บริการตรวจ
เช็คสภาพและซ่อมโทรศัพท์เคลื่อนที่ รวมทั้งการดูแล
สนับสนุนและให้บริการแก่ตัวแทนศูนย์บริการลูกค้าและสาขา
โดยมุ่งเน้นถึงความพึงพอใจของลูกค้าเป็นกลุ่มเป้าหมาย
ทั้งนี้เพื่อเป็นเครื่องมือในการส่งเสริมการขายโทรศัพท์เคลื่อนที่
และยังเป็นการเพิ่มฐานรายได้ของบริษัทอีกทางหนึ่ง

4.1.2 การตลาด และภาวะการแข่งขัน

1) การตลาด

(ก) ลักษณะลูกค้าและกลุ่มลูกค้าเป้าหมาย

ปัจจุบันกลุ่มลูกค้าที่ใช้โทรศัพท์เคลื่อนที่มีการเปลี่ยนแปลงพฤติกรรม โดยเลือก
ที่จะใช้งานโทรศัพท์เคลื่อนที่ตามไลฟ์สไตล์ (Lifestyle)
ตามความต้องการการใช้งานของแต่ละบุคคล
บริษัทได้คำนึงถึงความต้องการของผู้บริโภคที่ปรับเปลี่ยนตามความจำเป็นในการใช้งาน
จึงได้แบ่งกลุ่มลูกค้าออกตามไลฟ์สไตล์ (Lifestyle) ของแต่ละบุคคล ดังนี้

กลุ่มสมาร์ทโฟน (Smart Phone) กลุ่มนี้ผู้ใช้งานส่วนใหญ่จะเป็นกลุ่มนักธุรกิจ พนักงานบริษัท
เน้นการใช้งานโทรศัพท์เคลื่อนที่ที่มีระบบปฏิบัติการที่สามารถทำงานได้แม้กระทั่งอยู่นอกสถานที่ทำงาน
เก็บรายละเอียดของงาน และสามารถค้นหาข้อมูลได้อย่างรวดเร็วฉับไว
เพื่อไม่ให้พลาดการติดต่องานที่สำคัญ
กลุ่มนี้มีแนวโน้มในการเปลี่ยนโทรศัพท์เคลื่อนที่ในระยะปานกลาง
โดยให้เหมาะกับความต้องการของการใช้งานให้มีประโยชน์ต่ออาชีพ หรือธุรกิจของตนมากที่สุด

กลุ่มมัลติมีเดีย (Multimedia) กลุ่มนี้จะเป็นกลุ่มที่ใหญ่ตั้งแต่กลุ่มวัยรุ่นไปจนถึงวัยทำงาน
ซึ่งจะเน้นใช้งานโทรศัพท์เคลื่อนที่
เพื่อสนองความต้องการความบันเทิงส่วนตัวไม่ว่าจะเป็นความต้องการดูหนัง ฟังเพลง, ถ่ายรูป,
เล่นเกมส์, ดาวน์โหลด Content, การรับส่ง MMS, การรับส่งข้อความสั้น (SMS) ผู้ที่
ชื่นชอบการถ่ายรูปก็ต้องการโทรศัพท์เคลื่อนที่ที่มีกล้อง
อาจจะเน้นความละเอียดของกล้องซึ่งมีให้เลือกตั้งแต่ระดับ 300K พิกเซล ไปจนถึง 12M พิกเซล
เพื่อให้ได้ภาพที่สวยงาม หรือผู้ที่ชอบฟังเพลงต้องการโทรศัพท์เคลื่อนที่ที่มีเอ็มพีสาม (MP3)
หรือที่มีวิทยุ (Radio) ต้องการเสียงที่มีคุณภาพสมจริง
โดยกลุ่มนี้มีแนวโน้มในการเปลี่ยนโทรศัพท์เคลื่อนที่ค่อนข้างเร็ว
เพื่อให้ทันกับเทคโนโลยีที่เปลี่ยนแปลง และรองรับความต้องการได้เหมาะสมที่สุด
แฟชั่นโทรศัพท์เคลื่อนที่รุ่นใหม่จะมีอิทธิพลในการซื้อของกลุ่มนี้ค่อนข้างสูง

กลุ่มชอบสังคม (Social Networking)
เนื่องจากกระแสดังกล่าวกำลังเป็นที่นิยมในหมู่ผู้บริโภคที่นิยมการติดต่อสื่อสาร แบ่งบันข้อมูล
ข่าวสารตลอดเวลาผ่านทางโปรแกรมอินเตอร์เน็ทต่างๆ อาทิ Facebook, Hi5, My Space,
MSN เป็นต้น
ผู้ผลิตได้มีการพัฒนาโทรศัพท์เคลื่อนที่ให้มีความสามารถในการรองรับการใช้งานดังกล่าว
เพื่อเพิ่มความพึงพอใจให้ผู้บริโภคจากพฤติกรรมที่ต้องการอิสรภาพไม่ถูกจำกัดโดยเวลาและสถานที่อย่างที่เคยมีจากการใช้คอมพิวเตอร์มาเป็นใช้โทรศัพท์เคลื่อนที่ได้ทุกที่ทุกเวลา
ซึ่งกระแสดังกล่าวนับวันจะได้รับความนิยมจากผู้บริโภคมากขึ้นเรื่อยๆ

กลุ่มความต้องการใช้งานพื้นฐาน (Basic Phone) กลุ่มนี้จะเป็นกลุ่มเด็กนักเรียน กลุ่มผู้สูงอายุ
และกลุ่มคนที่มีเงินเดือนในระดับไม่สูง โดยเน้นการใช้งานโทรศัพท์เคลื่อนที่เพื่อรองรับการ
ใช้งานพื้นฐาน คือรับสายเข้าและโทรออก ใช้งานได้ทั้งจอสีและจอขาวดำ
เน้นโทรศัพท์เคลื่อนที่ที่มีระดับราคาไม่สูงนัก
ซึ่งกลุ่มนี้มีแนวโน้มในการเปลี่ยนโทรศัพท์เคลื่อนที่ค่อนข้างช้า
ส่วนใหญ่จะรอจนโทรศัพท์เคลื่อนที่จะมีปัญหาใช้งานไม่ได้จึงเปลี่ยนใหม่

ธุรกิจค้าส่ง ในปี 2553
บริษัทซึ่งเป็นหนึ่งในสามผู้จัดจำหน่ายผลิตภัณฑ์โนเกียอย่างเป็นทางการในประเทศไทยได้ตัดสินใจเลือกที่จะทำธุรกิจค้าส่งโทรศัพท์เคลื่อนที่และอุปกรณ์เสริม
โนเกียแต่เพียงยี่ห้อเดียว
โดยบริษัทได้ทำการค้าส่งผ่านช่องทางการจำหน่ายใหม่ดังรายละเอียดในหัวข้อช่องทางการจัดจำหน่าย
โดยมีบริษัทย่อย (เอ็ม ช็อป โมบาย) รับหน้าที่ทำธุรกิจค้าส่งให้แก่ผู้ประกอบการ
รายย่อยในจังหวัดที่รับผิดชอบในฐานะตัวแทนจำหน่ายภูมิภาค (Micro Distributor)

ธุรกิจค้าปลีก ในส่วนของกลุ่มลูกค้าเป้าหมายในการค้าปลีกของบริษัทย่อย
(เทเลแม็กซ์) ได้แก่ลูกค้าทั่วไปตามห้างสรรพสินค้า
และบริเวณที่อยู่ในทำเลที่ตั้งของสาขาหรือจุดจำหน่ายของบริษัทย่อย ในกรุงเทพมหานครและปริมณฑล
โดยสัดส่วนมูลค่าค้าปลีกของบริษัทย่อย คิดเป็น
ร้อยละ 14 ของมูลค่ายอดขายรวมของบริษัท

(ข) กลยุทธ์ทางการตลาด

บริษัทได้กำหนดกลยุทธ์ทางการตลาดไว้ดังนี้

(1) การคัดเลือกผลิตภัณฑ์ บริษัทจะวางแผนการตลาดร่วมกับผู้ผลิต (Brand Supplier)
    เพื่อกำหนดปริมาณสินค้าแต่ละรุ่นที่จะนำมาจำหน่าย
    หลักเกณฑ์และเงื่อนผลประโยชน์ของตัวแทนจำหน่าย (ทั้ง Micro Distributor และ
    National Retail Chain Margin) โดยบริษัทได้แบ่งกลุ่มระดับราคาที่จะวางจำหน่าย
    (End User Price) ออกเป็น 3
    ระดับเพื่อให้สะท้อนถึงพฤติกรรมการใช้จ่ายของผู้บริโภคในแต่ละช่วงสถานการณ์และเวลาที่แตกต่างกัน
    โดยมีรายละเอียดการแบ่งกลุ่มดังนี้

+-----------------------------------+----------------------------------+
| ลักษณะของกลุ่มลูกค้า                   | ช่วงราคา (บาท)                    |
+-----------------------------------+----------------------------------+
| High-End                          | 9,900 บาท ขึ้นไป                   |
+-----------------------------------+----------------------------------+
| Mid-End                           | 4,900 – 9,900 บาท                |
+-----------------------------------+----------------------------------+
| Low-End                           | ต่ำกว่า 4,900 บาท                  |
+-----------------------------------+----------------------------------+

  บริษัทยังคงมีนโยบายทางการตลาดที่เน้นการเป็นผู้นำด้านเทคโนโลยีโทรศัพท์เคลื่อนที่รุ่นใหม่ๆ
  เน้นกลุ่มลูกค้าที่ซื้อเครื่องโทรศัพท์เคลื่อนที่เครื่องใหม่แต่เบอร์เดิมและเน้นกลุ่มที่มีการเปลี่ยนโทรศัพท์เคลื่อนที่บ่อย
  ต้องการคุณสมบัติใหม่ๆที่สามารถตอบสนองรูปแบบ Life Style
  คนยุคใหม่ซึ่งมีอยู่ในสินค้าระดับราคา Mid-End และ High-End

  อย่างไรก็ดี จากผลกระทบภาวะเศรษฐกิจที่ถดถอยทั้งในระดับโลกและในประเทศไทยในปี 2553
  ทำให้ผู้บริโภคสินค้าโทรศัพท์เคลื่อนที่ลดระดับราคาโดยหันมาบริโภคสินค้ากลุ่ม Low-End
  ที่ยังเป็นที่ต้องการของตลาดระดับล่างและกลุ่มที่ต้องการมีโทรศัพท์เครื่องแรกในสัดส่วนที่มากขึ้น

  กราฟแสดงสัดส่วนยอดขายตามระดับราคาของบริษัทในปี 2553

  ---------------------------------- ------------------------------------
  []                                 []

  ---------------------------------- ------------------------------------

จากกราฟแสดงให้เห็นว่าสัดส่วนยอดขายตามจำนวนเครื่องของบริษัทเป็นกลุ่ม Mid-End และ High-End เพียงร้อยละ 21 ของยอดขายทั้งหมด เมื่อคิดเป็นมูลค่าจะมีสัดส่วนที่สูงถึงร้อยละ 50 เนื่องจากสินค้ากลุ่มนี้มีระดับราคาค่อนข้างสูง ส่วนสินค้าในกลุ่มระดับราคา Low-End จะมีส่วนแบ่งการตลาดอยู่ถึงร้อยละ 79 แต่เมื่อคิดเป็นมูลค่าแล้วเหลือเพียงร้อยละ 50 ของมูลค่ายอดขายทั้งหมด 

(2) การจัดการส่งเสริมการขาย (Promotion) โดยแบ่งเป็น

    1.  PUSH STRATEGY ประกอบด้วย

        -   Rebate
            เป็นการกำหนดเป้าและเงื่อนไขในการได้รับผลตอบแทนสำหรับตัวแทนจำหน่ายทั้ง 2
            ช่องทาง ทั้งนี้สามารถกำหนดเป็นเงื่อนไขในหลายรูปแบบ เช่น การตั้งเป้าซื้อ
            เป้าขาย ซึ่งสามารถวัดได้ทั้งในแง่ปริมาณและมูลค่า
            การตั้งเป้าส่วนแบ่งการตลาดในแต่ละพื้นที่
            การกำหนดจำนวนเฉพาะรุ่นที่ต้องการยอดขาย เป็นต้น
            ทั้งนี้ยังสามารถกำหนดรอบการให้ผลตอบแทนเป็น รายเดือน รายไตรมาส
            ได้อีกด้วย

        -   Trade Promotion เป็นการซื้อเป็นชุด Package
            จะได้รับส่วนลดด้วยการแถมในรูปสินค้า เช่น ซื้อ Nokia XXXX จำนวน 100
            เครื่อง
            แถม Nokia XXXX จำนวน 22 เครื่องและ Nokia XXXX จำนวน
            1 เครื่อง เป็นต้น

        -   Local Marketing เป็นการจัดสรรงบส่งเสริมการตลาดให้แก่ Micro
            Distributor แต่ละรายเพื่อนำไปทำการโฆษณาประชาสัมพันธ์
            จัดกิจกรรมต่างๆ เพื่อส่งเสริมการขายให้สอดคล้องตามความเหมาะสมในแต่ละพื้นที่

        -   Retailer Sale Incentive เป็นการงบประมาณให้แก่ Micro Distributor
            เพื่อนำไปมอบเป็นผลตอบแทนให้แก่ผู้จำหน่ายรายย่อยในพื้นที่
            ที่รับผิดชอบเพื่อช่วยเพิ่มยอดการจำหน่าย
            ผลตอบแทนนี้สามารถเสนอให้ได้ในหลายรูปแบบ เช่น
            เมื่อทำยอดสั่งซื้อได้ตามที่กำหนด
            จะได้รับรางวัลตอบแทนซึ่งเป็นได้ทั้งในรูปของเงินรางวัล ของรางวัล สินค้า
            แพกเก็จท่องเที่ยว ทอง เป็นต้น นอกจากนั้นแล้วยังสามารถ
            ใช้ในการจับฉลากลุ้นชิงโชคจากใบรับประกันสินค้าได้ด้วยเช่นกัน

    2.  PULL STRATEGY (เป็นการร่วมมือกันระหว่างบริษัทผู้ผลิตกับบริษัทฯ
        เพื่อช่วยสนับสนุนและส่งเสริมการซื้อโทรศัพท์ของผู้บริโภค)

        -   Advertise support จะเป็นสื่อโฆษณาโทรศัพท์เคลื่อนที่ยี่ห้อต่างๆ
            โดยผ่านทางโทรทัศน์ หนังสือพิมพ์ และ แม็กกาซีนโทรศัพท์เคลื่อนที่ชั้นนำ

        -   Free gift เป็นลักษณะของแถมที่แจกไปกับสินค้า เช่น หน้ากากโทรศัพท์เคลื่อนที่
            สร้อยคล้องคอ และชุดหูฟัง Small talk ซองหนัง และ ของกำนัล premium
            ต่างๆ

        -   Price discount ส่วนลดพิเศษให้กับลูกค้าในวาระพิเศษ

        -   Road show เป็นการออกบูธเพื่อประชาสัมพันธ์สินค้า พร้อมทั้ง
            มีกิจกรรมและแคมเปญพิเศษต่าง ๆ ภายในงาน

        -   POP / POS เป็นโปสเตอร์ แผ่นพับ ธงราว เพื่อให้ความรู้ด้านผลิตภัณฑ์แก่ผู้บริโภค

    3.  นโยบายราคา

  เนื่องจากวัตถุประสงค์ของการปรับโครงสร้างช่องทางการจำหน่ายสินค้าใหม่คือเพื่อรักษาระดับราคาสินค้าและผลตอบแทนให้มีเสถียรภาพ
  ดังนั้นจึงได้มีการกำหนดราคาค้าส่งที่แน่นอนเหมือนกันทั่วประเทศสำหรับ Micro Distributor
  ในการจำหน่ายสินค้าให้กับผู้จำหน่าย
  รายย่อยในพื้นที่ ส่วนระดับราคาค้าปลีกให้เป็นไปตามภาวการณ์แข่งขันทางการตลาด

  ในกรณีที่มีการประกาศปรับลดราคาโดยผู้ผลิต
  บริษัทมีข้อตกลงเกี่ยวกับการชดเชยการปรับราคาภายใต้เงื่อนไขที่กำหนดไว้ล่วงหน้า เช่น สินค้า
  ที่บริษัทสั่งซื้อภายในระยะเวลา 30
  วันก่อนการประกาศปรับราคาโดยผู้ผลิตจะได้รับรายได้การสนับสนุนการขายจากผู้ผลิตใน
  รูปแบบของการชดเชยราคาในส่วนของสินค้าคงเหลือในคลัง
  ซึ่งรายได้ค่าชดเชยดังกล่าวบริษัทจะนำไปใช้ในการชดเชยการปรับราคาให้กับลูกค้าของบริษัทอีกต่อหนึ่งในเงื่อนไขระยะเวลาที่สั้นกว่า
  ทั้งนี้เพื่อเป็นการดูแลให้ลูกค้าของบริษัทได้รับผลกระทบจากการปรับราคาน้อยที่สุด

4.  ช่องทางการจัดจำหน่าย

  นับตั้งแต่เดือนกุมภาพันธ์ 2552 เป็นต้นมา บริษัท โนเกีย (ประเทศไทย) จำกัด
  ได้มีการปรับโครงสร้างช่องทางการจำหน่ายของประเทศไทยใหม่
  โดยมีวัตถุประสงค์เพื่อลดการแข่งขันด้านราคาและเพื่อให้มีเสถียรภาพมากขึ้นซึ่งจะสะท้อนถึงผลกำไรที่แน่นอนสำหรับผู้จำหน่ายสินค้าโทรศัพท์เคลื่อนโนเกียทุกราย
  โดยมีการแบ่งโครงสร้างที่ชัดเจนและไม่ทับซ้อนกัน ผลจากการแบ่งช่องทางการจำหน่ายใหม่ 2
  ช่องทางมีรายละเอียดดังนี้

1.  การแบ่งพื้นที่ตามหลักภูมิศาสตร์
    บริษัทได้รับมอบหมายให้ดูแลรับผิดชอบการกระจายสินค้าโทรศัพท์เคลื่อนที่โนเกียในพื้นที่

1.  ภาคตะวันออก ประกอบด้วย จังหวัด ตราด จันทบุรี ระยอง ชลบุรี

2.  ภาคกลางตะวันออก ประกอบด้วย จังหวัด ฉะเชิงเทรา นครนายก สระแก้ว ปราจีนบุรี

3.  ภาคกลาง ประกอบด้วย จังหวัด สระบุรี ลพบุรี อยุธยา อ่างทอง สิงห์บุรี สุพรรณบุรี

4.  ภาคกลางตะวันตก ประกอบด้วย จังหวัด กาญจนบุรี นครปฐม ราชบุรี สมุทรสงคราม
    สมุทรสาคร เพชรบุรี ประจวบคีรีขันธ์

5.  ภาคใต้ตอนบน ประกอบด้วย จังหวัด ชุมพร ระนอง กระบี่ ภูเก็ต สุราษฎร์ธานี
    นครศรีธรรมราช

6.  ภาคใต้ตอนล่าง ประกอบด้วย จังหวัด พัทลุง ตรัง สตูล สงขลา ยะลา ปัตตานี นราธิวาส

  โดยได้มีการแต่งตั้งตัวแทนจำหน่ายระดับท้องถิ่น (Micro Distributor หรือ MD) จำนวน 19
  ราย เพื่อดูแลการกระจายสินค้า
  สู่ผู้จำหน่ายรายย่อยเฉพาะในจังหวัดที่ได้รับมอบหมายให้รับผิดชอบ

1.  กลุ่มค้าปลีกที่มีสาขาทั่วประเทศ (National Retail Chain หรือ NRC)
    บริษัทได้รับมอบหมายให้เป็นผู้จัดจำหน่ายสินค้าโนเกียให้ลูกค้าในกลุ่มนี้อันประกอบด้วย Power
    Buy Mobile Easy Blisstel Samart I Mobile และ Nokia Shop บางส่วน
    โดยลูกค้ากลุ่มนี้
    จะทำหน้าที่ในการจำหน่ายปลีกสินค้าโนเกียตรงถึงผู้บริโภคผ่านสาขาที่มีอยู่เท่านั้น

โดยบริษัทมีสัดส่วนปริมาณการจำหน่ายสินค้าให้แก่ MD และ NRC คิดเป็น 85:15 อย่างไรก็ตาม
ลูกค้ากลุ่ม NRC มีความชำนาญในการจำหน่ายสินค้าในระดับราคาที่สูงกว่า ดังนั้น
ในแง่มูลค่าการจำหน่ายสินค้าให้แก่ MD และ NRC สัดส่วนจะเปลี่ยนแปลงเป็น 77:23

เทเลแม็กซ์

เนื่องจากลักษณะการขายของบริษัทย่อยเป็นการขายตรงให้กับลูกค้าทั่วไป
ฉะนั้นทำเลที่ตั้งจึงมีความสำคัญ โดยเฉพาะในแหล่งชุมชนและห้างสรรพสินค้า
ปัจจุบันบริษัทย่อยเปิดดำเนินการจุดขายดังรายละเอียดต่อไปนี้

  --------------------------------------------- -------------------------
  ประเภท                                        จำนวน

  Telemax Shop                                  2

  Nokia Shop                                    1

  Telewiz Shop                                  4

  Telewiz Express                               2

  M Shop                                        1

  จุดจำหน่าย(ใน Power Buy, Power Mall, IT City,   62
  Home Pro)                                     
  --------------------------------------------- -------------------------

2) ภาวะการแข่งขัน

การแข่งขันของผู้จำหน่ายโทรศัพท์เคลื่อนที่ ปัจจุบันโครงสร้างผู้ประกอบการใน
การเป็นตัวกลางการกระจายสินค้าสู่ผู้บริโภคสามารถแบ่งออกเป็น 6 กลุ่มดังนี้คือ

1)  ผู้จัดจำหน่ายและตัวแทนจำหน่ายขนาดใหญ่
    ซึ่งได้รับการแต่งตั้งจากผู้ผลิตอย่างเป็นทางการดำเนินการในรูปแบบค้าส่ง ได้แก่

    -   บริษัท ไวร์เลส ดีไวซ์ ซัพพลาย จำกัด

    -   บริษัท ยูไนเต็ด ดิสทริบิวชั่น บิซซิเนส จำกัด

    -   บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)

    -   บริษัท อินเตอร์เนชั่นแนล เอนจิเนียริ่ง จำกัด (มหาชน)

    -   บริษัท สามารถ ไอโมบาย จำกัด (มหาชน)

    -   บริษัท ล็อกซเล่ย์ จำกัด (มหาชน)

    -   บริษัท เจมาร์ท จำกัด (มหาชน)

    -   บริษัท บลิสเทล จำกัด (มหาชน)

    -   บริษัท ทีดับบลิวแซด คอร์ปอเรชั่น จำกัด (มหาชน)

โดยผู้จัดจำหน่ายรายแรกจะเป็นบริษัทในเครือของผู้ให้บริการคือ
บริษัท แอดวานซ์ อินโฟร์ เซอร์วิส จำกัด (มหาชน) ส่วนที่เหลือจะเป็นผู้จัดจำหน่ายอิสระ
โดยผู้ประกอบการในกลุ่มนี้จะมีบทบาทมากที่สุดในการกำหนดสินค้าที่จะมีจำหน่ายในประเทศทั้งชนิดและการตั้งราคา
ตลอดจนการเลือกช่องทางในการกระจายสินค้า

2)  ผู้จัดจำหน่ายที่ได้รับการแต่งตั้งจากผู้ผลิตอย่างเป็นทางการ
    โดยดำเนินการในรูปแบบร้านค้าปลีกมีสาขา (Chain Store) ได้แก่

    -   บริษัท เจมาร์ท จำกัด (มหาชน)

    -   บริษัท บลิสเทล จำกัด (มหาชน)

    -   บริษัท เอ็ม ช็อป โมบาย จำกัด โดย บริษัท เอ็ม ลิ้งค์ เอเชีย คอร์ปอเรชั่
        จำกัด(มหาชน)

    -   บริษัท สามารถ ไอโมบาย จำกัด (มหาชน)

    -   ร้านโมบาย อีซี่ โดย บริษัท อินเตอร์เนชั่นแนล เอนจิเนียริ่ง จำกัด (มหาชน)

    -   บริษัท ทีดับบลิวแซด คอร์ปอเรชั่น จำกัด (มหาชน)

ผู้ประกอบการในกลุ่มนี้จะใกล้ชิดกับทั้งผู้ผลิตและผู้บริโภค
ทำให้สามารถทราบถึงภาวะตลาดรวมและแนวโน้มของผู้ผลิตว่าจะไปในทิศทางใด
ทำให้สามารถปรับตัวได้อย่างรวดเร็ว นอกจากนี้แล้วยังได้รับความเชื่อถือจากผู้บริโภคในระดับที่ดี

3)  ตัวแทนจำหน่ายในเครือของผู้ให้บริการโทรศัพท์เคลื่อนที่ ได้แก่

    -   Telewiz แต่งตั้งโดย บริษัท แอดวานซ์ อินโฟร์ เซอร์วิส จำกัด (มหาชน)

    -   DTAC Shop แต่งตั้งโดย บริษัท โทเทิ่ล แอ็คเซ็ส คอมมูนิเคชั่น จำกัด(มหาชน)

    -   TRUE Move Shop แต่งตั้งโดย บริษัท ทรูมูฟ จำกัด

ผู้ประกอบการในกลุ่มนี้จะมีความใกล้ชิดกับผู้ให้บริการ
ทำให้ได้รับข้อมูลทิศทางของผู้ให้บริการและยังได้รับการสนับสนุนในด้านการตลาดจากผู้ให้บริการ
นอกจากนั้นแล้วยังได้รับความเชื่อมั่นที่สูงสุดจากผู้บริโภคเนื่องจากภาพลักษณ์ที่น่าเชื่อถือของผู้ให้บริการแต่ละราย

4)  กลุ่มผู้ประกอบการรายใหญ่ ทำการค้าครอบคลุมทั้งค้าส่งในทอดที่สอง
    อย่างเดียว จนถึงมีหน้าร้านจำนวนมากเป็นของตนเอง
    โดยกลุ่มนี้จะมีวงเงินหมุนเวียนต่อวันค่อนข้างสูง

5)  ร้านค้าผู้ประกอบการรายย่อย ซึ่งใช้เงินลงทุนน้อยและไม่ค่อยมีรูปแบบ
    การจัดการ บริการหลังการขาย จุดเด่นของผู้ประกอบการในกลุ่มนี้ คือราคาถูก
    เนื่องจากส่วนใหญ่เจ้าของกิจการจะเป็นผู้ทำการขายหน้าร้านเองทำให้ลูกค้าสามารถทำการต่อรองราคาได้
    แต่มีข้อเสียในด้าน
    ความน่าเชื่อถือจากผู้บริโภค

6)  กลุ่มผู้นำเข้าสินค้า House Brand มาทำตลาดในประเทศ
    ประกอบไปด้วยผู้ประกอบการในกลุ่ม 1) ถึง 5)
    ซึ่งปริมาณสินค้าที่นำเข้าขึ้นอยู่กับขนาดของผู้ประกอบการแต่ละราย

จากการที่มีผู้เล่นในทุกระดับเพิ่มขึ้นมากทำให้การแข่งขันทวีความรุนแรงขึ้น
ความสำเร็จของผู้ประกอบการจำหน่ายโทรศัพท์เคลื่อนที่จึงขึ้นอยู่กับปัจจัยต่างๆ ดังนี้

-   ความสามารถในการจัดหาสินค้าที่โดดเด่นแตกต่างจากคู่แข่งทั้งในด้านคุณภาพ
    ที่เหนือกว่าหรือคุณภาพเดียวกันในราคาที่ต่ำกว่ามาตอบสนองต่อความต้องการของผู้บริโภค

-   ความสัมพันธ์อันดีกับตัวแทนจำหน่ายทั่วประเทศ

-   ความสามารถในการมีช่องทางการจำหน่ายที่สามารถกระจายสินค้าได้อย่างทั่วถึงและรวดเร็ว
    โดยเฉพาะการมีช่องทางการจำหน่ายที่มีความภักดีสูง เช่น การมี chain store

-   ความสามารถในการสร้างความแตกต่าง (Differentiate)
    ในสินค้าเดียวกับคู่แข่งเพื่อลดการแข่งขันด้านราคาและเป็นการสร้างมูลค่าเพิ่มให้สินค้า เช่น
    การเพิ่มบริการเสริม (value added service) ในสินค้า อาทิ contents และ
    application ต่างๆ

-   ความสามารถในการควบคุมต้นทุนในการดำเนินการให้ต่ำแต่มีประสิทธิภาพสูงสุด

-   ความสัมพันธ์อันดีกับบริษัทผู้ผลิตโทรศัพท์เคลื่อนที่ส่งผลให้

  1) ได้รับการสนับสนุนในจำนวนสินค้า และเทคโนโลยีที่บริษัทต้องการ

  2) ได้รับการสนับสนุนในทางการตลาด เช่น เงินสนับสนุนในการทำโปรโมชั่น การทำ
  Incentive ฯลฯ

-   การบริหารสินค้าคงคลังอย่างมีประสิทธิภาพ
    ส่งผลให้การหมุนเวียนสินค้าคงคลังเป็นไปอย่างรวดเร็ว เช่น
    การทยอยสั่งซื้อสินค้าคราวละไม่มาก
    ทำให้ลดความเสี่ยงในการปรับราคาของผู้ผลิตและสินค้าตกรุ่น

-   การบริการหลังการขาย (After Sales Service) ที่ดี
    การมีบริการหลังการขายที่ดีเป็นการสร้างความประทับใจให้กับลูกค้าที่มาซื้อสินค้าของบริษัท
    สร้างความเชื่อมั่นให้กับลูกค้ารวมถึงช่วยสร้างภาพลักษณ์ที่ดีให้กับบริษัท
    และยังเป็นการสร้างฐานลูกค้าให้เพิ่มขึ้นในอนาคตอีกด้วย

ทั้งนี้ บริษัทได้ดำเนินการปรับโครงสร้างองค์กรเพื่อเสริมสร้างความสามารถดังกล่าวข้างต้น
ทำให้มีความสามารถในการแข่งขันในตลาดในอันดับต้นๆ

3) แนวโน้มอุตสาหกรรม

ตามรายงานของสำนักงานคณะกรรมการพัฒนาการเศรษฐกิจและสังคมแห่งชาติ (สศช.)
ที่แสดงให้เห็นถึงการฟื้นตัวของเศรษฐกิจในประเทศในปี 2553 ในอัตราร้อยละ 7.8
และมีประมาณการการเติบโตของ GDP ในปี 2554 ที่ประมาณร้อยละ 3.5 – 4.5
แสดงถึงภาวะเศรษฐกิจโดยรวมของประเทศที่ยังคงขยายตัวอย่างต่อเนื่อง
จึงคาดการณ์แนวโน้มยอดจำหน่ายของโทรศัพท์เคลื่อนที่ในปี 2554 ว่าจะสามารถเพิ่มขึ้นได้อีก
อย่างไรก็ตามจะต้องจับตามองผลของการเพิ่มขึ้นของอัตราเงินเฟ้อที่ร้อยละ 2.8 – 3.8
ราคาน้ำมันที่สูงขึ้นและค่าครองชีพของผู้บริโภคว่าจะมีผลกระทบต่อการตัดสินใจใช้จ่ายไปในแนวทางใดบ้าง

กลยุทธ์ของผู้ให้บริการในปี 2554 จะยังคงรักษาฐานในด้านปริมาณในตลาดภูมิภาคเช่นเดิม
แต่ในเชิงคุณภาพและด้านเทคโนโลยีแล้ว
จะมีการมุ่งเน้นไปยังกลุ่มลูกค้าที่มีไลฟ์สไตล์รุ่นใหม่ที่บริโภคการสื่อสารมากกว่าเสียงเพียงอย่างเดียว
จะเห็นการให้บริการในรูปข้อมูล (Non-voice) ผ่าน GPRS ที่มากมายหลากหลายบริการ
นอกจากนั้น หากมีการเริ่มให้บริการสัญญาณโทรศัพท์เคลื่อนที่
ในระบบ 3G แล้ว
จะทำให้เกิดการกระตุ้นการบริโภคโดยการเปลี่ยนโทรศัพท์เครื่องใหม่ที่มีคุณสมบัติรองรับบริการดังกล่าว
โดยเฉพาะในเขตกรุงเทพฯ และตามพื้นที่ที่มีสัญญาณรองรับ
ซึ่งจะส่งผลให้เกิดยอดขายบนโทรศัพท์เคลื่อนที่ที่เป็น smart phone ในระดับราคา Mid-End และ
High-End

ภาพรวมของการแข่งขันในอุตสาหกรรมโทรศัพท์เคลื่อนที่ในปี 2554 แต่พอสังเขป ดังต่อไปนี้

-   การแข่งขันระหว่างผู้ผลิตรายใหญ่ สินค้าแบรนด์หลัก (Inter Brand)
    จะทวีความเข้มข้นมากขึ้นเพื่อแย่งชิงส่วนแบ่งการตลาด รูปแบบการแข่งขัน
    มีทั้งการนำเสนอตัวสินค้าที่มีความโดดเด่นในรูปแบบและคุณสมบัติในขณะที่มีราคาต่ำลงเพื่อดึงดูดผู้บริโภคกลุ่มกลางและล่างที่มีฐานขนาดใหญ่
    การแข่งขัน
    ในการช่วงชิงช่องทางการจำหน่ายโดยการเสนอผลตอบแทน งบสนับสนุนทางการตลาด
    และสื่อโฆษณาประชาสัมพันธ์ต่างๆ ทั้งนี้โดยเฉพาะในสินค้ากลุ่ม smart phone แล้ว
    การแข่งขันจะไม่จำกัดเพียงแค่รูปลักษณ์และคุณสมบัติของตัวเครื่องเท่านั้น
    แต่ความเข้มข้นจะรวมไปถึงการแข่งขันนำเสนอระบบปฏิบัติการที่จะสามารถรองรับ
    application รวมทั้งการจัดให้
    มี application ที่หลากหลายและตอบสนองต่อการใช้งานของผู้บริโภคในกลุ่มนี้

-   ส่วนของผู้นำเข้าสินค้าไม่มีแบรนด์ (House Brand) จากปัญหาด้านคุณภาพ
    ที่ไม่สามารถควบคุมได้
    กอปรกับการที่มีผู้ประกอบการนำเข้าสินค้ากลุ่มนี้เป็นจำนวนมากรายแต่สินค้าเหมือนกันจึงมีการแข่งขันด้านราคาสูงขึ้น
    ทำให้ผลกำไรไม่สูงเหมือนเช่นเคย ส่งผลให้ธุรกิจดังกล่าวไม่ชักจูงให้มีผู้นำเข้ารายย่อยๆ
    เพิ่มขึ้นอย่างที่เคยเป็นมา อย่างไรก็ตาม เนื่องจากการเติบโต
    อย่างรวดเร็วของสินค้าในกลุ่มนี้ ได้เปลี่ยนพฤติกรรมผู้บริโภคให้ยอมรับสินค้าระดับนี้แล้ว
    ส่วนแบ่งการตลาดดังกล่าวจึงยังคงมีอยู่ไม่หมดไป แต่ผู้บริโภค
    จะคัดเลือกคุณภาพสินค้ามากขึ้น ทำให้เหลือผู้นำทางการตลาดนี้เพียงไม่กี่ราย

ส่วนภาวะอุตสาหกรรมในปี 2553 ที่ผ่านมา จำนวนผู้ใช้โทรศัพท์เคลื่อนที่มียอดรวมทั้งสิ้น 69.94
ล้านเลขหมาย [1]ขยายตัวเพิ่มจากปี 2552 ร้อยละ 8.89
จากตารางข้างล่างจะเห็นได้ว่าจำนวนผู้ใช้โทรศัพท์เคลื่อนที่ใหม่เพิ่มขึ้น
ซึ่งเป็นผลมาการแข่งขันทางด้านราคาของผู้ให้บริการโทรศัพท์เคลื่อนที่
การกำหนดโปรโมชั่นในการโทรภายในเครือข่ายเดียวกัน
ทำให้ผู้บริโภคมีพฤติกรรมในการใช้งานโทรศัพท์เคลื่อนที่เปลี่ยนไปจากเดิม ที่ 1 คน 1 หมายเลข
เป็น 1 คน หลายหมายเลขตามลักษณะการใช้งาน และการใช้กลยุทธ์ในการแจกซิมฟรีแก่ผู้บริโภค

ตารางแสดงจำนวนผู้ใช้บริการโทรศัพท์เคลื่อนที่และส่วนแบ่งทางการตลาด

ของผู้ให้บริการแต่ละราย

หน่วย : พันเลขหมาย

+-----------------+---------+------+---------+------+---------+------+
| ผู้ให้บริการ        | ณ วันที่   |      |         |      |         |      |
|                 | 31      |      |         |      |         |      |
| (Operator)      | ธันวาคม  |      |         |      |         |      |
+-----------------+---------+------+---------+------+---------+------+
|                 | 2551    |      | 2552    |      | 2553    |      |
+-----------------+---------+------+---------+------+---------+------+
|                 | ผ       | %    | ผ       | %    | ผ       | %    |
|                 | ู้ใช้บริการ |      | ู้ใช้บริการ |      | ู้ใช้บริการ |      |
+-----------------+---------+------+---------+------+---------+------+
| AIS [2]         | 27,310  | 4    | 28,773  | 4    | 31,201  | 4    |
|                 |         | 5.77 |         | 4.80 |         | 4.61 |
+-----------------+---------+------+---------+------+---------+------+
| DTAC [3]        | 18,682  | 3    | 19,657  | 3    | 21,620  | 3    |
|                 |         | 1.31 |         | 0.60 |         | 0.91 |
+-----------------+---------+------+---------+------+---------+------+
| True Move [4]   | 13,675  | 2    | 15,801  | 2    | 17,118  | 2    |
|                 |         | 2.92 |         | 4.60 |         | 4.48 |
+-----------------+---------+------+---------+------+---------+------+
| รวม             | 59,667  | 10   | 64,231  | 10   | 69,939  | 10   |
|                 |         | 0.00 |         | 0.00 |         | 0.00 |
+-----------------+---------+------+---------+------+---------+------+
| อัตราการขยายตัว   | 7,710   | 1    | 4,564   | 7.65 | 5,708   | 8.89 |
| (%)             |         | 4.84 |         |      |         |      |
+-----------------+---------+------+---------+------+---------+------+
| จำนวนประชากร    | 63.389  |      | 63.525  |      | 63.878  |      |
| [5](ล้านคน)      |         |      |         |      |         |      |
+-----------------+---------+------+---------+------+---------+------+
| Penetration     | 94.13   |      | 101.11  |      | 109.49  |      |
| Rate [6](%)     |         |      |         |      |         |      |
+-----------------+---------+------+---------+------+---------+------+

4.1.3 การจัดหาผลิตภัณฑ์

1) วิธีการจัดหาและแหล่งที่มาของผลิตภัณฑ์

  (ก) เครื่องโทรศัพท์เคลื่อนที่

โทรศัพท์เคลื่อนที่ที่บริษัทเป็นผู้จัดจำหน่ายนั้น เป็นการนำเข้าจากต่างประเทศเป็นหลัก
ซึ่งในปัจจุบันมีผู้ผลิตโทรศัพท์เคลื่อนที่ชั้นนำอยู่หลายราย อาทิ Nokia iPhone Blackberry
Samsung เป็นต้น ได้เข้ามาทำธุรกิจในประเทศไทย โดยการแต่งตั้งผู้จัดจำหน่าย
(Distributor) เพื่อกระจายสินค้าของตนไปสู่ผู้ใช้บริการ

นอกจากการเข้ามาทำการตลาดในประเทศไทยแล้ว ผู้ผลิต (Supplier)
แต่ละรายจะมีการวิจัยและพัฒนารูปแบบของโทรศัพท์เคลื่อนที่ให้ทันกับเทคโนโลยีและความต้องการของผู้ใช้อยู่ตลอดเวลา
โดยเฉพาะอย่างยิ่งในยุคปัจจุบันที่รูปแบบการให้บริการไม่จำกัดอยู่แค่การติดต่อสื่อสาร
เพียงแค่เสียงเท่านั้น แต่ได้ครอบคลุมถึงการสื่อสารในรูปแบบอื่นในลักษณะ Multimedia เช่น
การรับส่งข้อความ การรับส่งรูปภาพ ถ่ายรูป ฟังเพลง เล่นเกม การเชื่อมต่ออินเตอร์เน็ท เป็นต้น
จากปัจจัยดังกล่าวทำให้แต่ละปีจะมีการนำโทรศัพท์เคลื่อนที่รุ่นใหม่ออกสู่ตลาดตลอดเวลา บริษัท
ในฐานะผู้จัดจำหน่ายโทรศัพท์เคลื่อนที่หลักของ Nokia จึงต้องพิจารณาการทำการตลาดร่วมกับ
บริษัท โนเกีย (ประเทศไทย) จำกัด ทั้งในการกำหนดรุ่นสินค้า การทำตลาด การบริหารช่องทาง
การจำหน่ายและการรักษาระดับราคาสินค้า โดยมีรายละเอียดการนำเข้าสินค้าดังนี้

+------------+----------+---------------------------------+------------+
| บริษัทผู้ผลิต   | ประเทศ   | ผลิตภัณฑ์                          | นำเข้าจาก   |
+------------+----------+---------------------------------+------------+
| Nokia TMC  | Finland  | โทรศัพท์เคลื่อนที่ และอุปกรณ์เสริม Nokia | China      |
|            |          |                                 |            |
|            |          |                                 | India      |
|            |          |                                 |            |
|            |          |                                 | Korea      |
+------------+----------+---------------------------------+------------+

  (ข) ชุด SIM Card

ชุด SIM Card ที่บริษัทย่อยจำหน่ายนั้น ได้สั่งซื้อชุด SIM Card ของระบบ GSM Advance
ระบบ1-2-Call! และชุด SIM Card ของระบบ Digital GSM 1800 จาก
บริษัท ไวร์เลส ดีไวซ์ ซัพพลาย จำกัด

การบริการหลังการขาย

นอกจากการเป็นผู้จัดจำหน่ายโทรศัพท์เคลื่อนที่แล้ว บริษัทยังได้มีการจัดตั้งศูนย์บริการลูกค้า
ในนามของ “M-Link Service Center” เพื่อให้บริการหลังการขาย
แก่ลูกค้าที่ซื้อสินค้าจากทางบริษัท โดยบริการที่ทางศูนย์บริการให้บริการ ได้แก่

-   Call Center
    ทำหน้าที่ในการตอบคำถามและให้ข้อมูลแก่ลูกค้าในเรื่องที่เกี่ยวข้องกับโทรศัพท์เคลื่อนที่ที่บริษัทจัดจำหน่าย
    สถานะการซ่อม ข้อมูลการตั้งค่าเครื่องโทรศัพท์เคลื่อนที่เพื่อใช้บริการ non-voice
    ของผู้ให้บริการเครือข่าย รวมถึงข้อมูลโปรโมชั่นต่างๆ ของบริษัท

-   แต่งตั้ง Service Dealer ทำหน้าที่ดูแลสนับสนุน
    และการให้บริการแก่ตัวแทนศูนย์บริการลูกค้าบริษัทฯ, เอ็ม ช็อป และสาขา

-   Engineering Support ทำหน้าที่ให้บริการซ่อม
    และเปลี่ยนอุปกรณที่ชำรุดของโทรศัพท์เคลื่อนที่ซึ่งแบ่งออกเป็น 2 ส่วน คือ

1.  Express Work Shop ทำหน้าที่ตรวจเช็ค/ซ่อมเครื่องโทรศัพท์ลูกค้าที่ Walk in
    หรือผ่านมาทาง Front Counter โดยจะใช้เวลาในการซ่อมไม่เกิน 3 ชั่วโมง

2.  Normal Work Shop ทำหน้าที่ตรวจเช็ค/ซ่อมเครื่องโทรศัพท์จาก Front Counter
    ของตัวแทนจำหน่าย(Dealer)ทั้งในกรุงเทพมหานครและต่างจังหวัด
    โดยจะใช้เวลาในการซ่อมไม่เกิน 24 ชั่วโมง

    -   Service on Internet ซึ่งเป็นการให้ข้อมูลข่าวสารด้านต่างๆ ของบริษัท
        บน Internet เพื่อเพิ่มความสะดวกรวดเร็วให้กับผู้ใช้บริการอีกทั้งเป็นการบริการ
        ที่ได้มาตรฐาน สามารถสนองความต้องการของผู้ใช้บริการได้ดีที่สุด
        ปัจจุบันบริษัทมีศูนย์บริการลูกค้าอยู่ที่ แผนกบริการลูกค้า ณ อาคาร เอ็ม ลิ้งค์ ชั้น1
        ซอยสุขุมวิท 62

    -   บริษัทได้รับสิทธิแต่เพียงผู้เดียวในการบริหาร Nokia Care Center (NCC)
        จาก โนเกีย (Nokia) จำนวน 12 สาขา และ จุดรับ-ส่ง ซ่อมเครื่อง Nokia Care
        Collection Point 43 แห่งทั่วประเทศ
        โดยบริษัทมีโครงการที่จะขยายจำนวนศูนย์บริการ
        และจุดรับส่งซ่อมเครื่องเพิ่มขึ้นอีกในอนาคตเพื่อรองรับการเพิ่มขึ้นของลูกค้า
        และครอบคลุมพื้นที่เพิ่มมากขึ้น

4.  งานที่ยังไม่ส่งมอบ

บริษัทไม่มีงานที่ยังไม่ส่งมอบ

4.2 กลุ่มธุรกิจวิทยุสื่อสาร

0.  

4.2.1 ลักษณะผลิตภัณฑ์และบริการ

ระบบวิทยุสื่อสาร มี 2 กลุ่มตามลักษณะการใช้งาน คือ

- ระบบ Conventional Radio ซึ่งเป็นระบบที่ไม่สามารถแบ่งกลุ่มผู้ใช้งานตามกลุ่มสนทนาได้
เมื่อมีคนพูดวิทยุสื่อสารทุกเครื่องในคลื่นความถี่เดียวกันสามารถรับฟังได้พร้อมๆกัน
ระบบวิทยุสื่อสารแบบนี้ใช้กันมาอย่างแพร่หลายกว่า 30
ปีตั้งแต่เริ่มมีการใช้งานระบบวิทยุสื่อสารในประเทศไทย
และยังมีใช้งานอยู่เป็นจำนวนมากทั้งภาคราชการ เอกชน และประชาชนทั่วไป
คลื่นความถี่ที่ใช้งานในระบบนี้มีตั้งแต่ย่าน HF VHF และ UHF

- ระบบ Trunked Radio ซึ่งเป็นระบบที่มีความสามารถแบ่งกลุ่มผู้ใช้งานเป็นกลุ่มๆได้
ดังนั้นผู้ใช้งานในคลื่นความถี่วิทยุเดียวกัน สามารถเลือกได้ว่าจะสนทนากับกลุ่มผู้ใช้งานกลุ่มใด
โดยที่กลุ่มผู้ใช้งานกลุ่มอื่นๆ ไม่สามารถได้ยินการสนทนานั้นได้
ระบบนี้มีใช้งานอยู่ในหน่วยงานภาครัฐหลายหน่วยงาน โดยเฉพาะหน่วยงานที่เกี่ยวข้องกับความมั่นคง
เช่น ทหาร กระทรวงมหาดไทย เป็นต้น
คลื่นความถี่ที่ใช้งานในระบบนี้มีในย่าน VHF และ UHF

นอกจากระบบวิทยุสื่อสาร 2 กลุ่มดังกล่าวข้างต้น ยังสามารถแบ่งได้อีก 2 กลุ่ม
ตามเทคโนโลยี คือ

- ระบบอนาล็อก
เป็นเทคโนโลยีที่ใช้งานมาแต่เริ่มต้นของการใช้งานระบบวิทยุสื่อสารในประเทศไทย
และเป็นระบบหลักที่ผู้ใช้งานทุกกลุ่มในประเทศไทยใช้งานอยู่ ปัญหาของเทคโนโลยีนี้
ในปัจจุบัน คือ เป็นระบบที่ไม่มีการรักษาความปลอดภัยของข้อมูล สามารถดักฟังได้
ถ้าทราบคลื่นความถี่
การใช้งาน นอกจากนั้น ยังเป็นระบบที่ใช้งานคลื่นความถี่อย่างสิ้นเปลือง
เพราะไม่มีการแบ่งช่องความถี่
ใช้งาน ทำให้เมื่อมีจำนวนผู้ใช้งานเพิ่มมากขึ้นก็จะเกิดการติดขัด
เนื่องจากระบบนี้สามารถรองรับผู้ใช้งาน
ได้อย่างจำกัด

- ระบบดิจิตอล เป็นเทคโนโลยีใหม่ที่พัฒนาขึ้นมาเพื่อแก้ไขจุดอ่อนและข้อบกพร่องของระบบอนาล็อก
เป็นระบบที่เริ่มใช้งานอย่างแพร่หลายในต่างประเทศ เพื่อทดแทนระบบอนาล็อกที่ใช้งานมานาน
ระบบนี้มีหลายมาตรฐาน ทั้งที่เป็นมาตรฐานปิดของผู้ผลิตรายใดรายหนึ่ง
และที่เป็นมาตรฐานเปิดที่มีผู้ผลิตหลายรายรวมผลิตอุปกรณ์ในมาตรฐานเดียวกัน
ในประเทศไทยได้เริ่มนำเอาระบบนี้มาใช้แล้ว เช่น ระบบวิทยุสื่อสารของรถไฟฟ้าใต้ดิน
และระบบวิทยุสื่อสารของสนามบินสุวรรณภูมิ
และยังมีผู้ใช้งานอีกหลายรายที่กำลังมีแผนงานที่จะนำเอาระบบดิจิตอลนี้
เข้ามาใช้งานเพื่อทดแทนระบบอนาล็อกที่ล้าสมัย ระบบนี้เป็นระบบที่มีความปลอดภัยสูง
สามารถป้องกันการดักฟังได้รวมทั้งสื่อสารได้รวดเร็วและติดต่อได้ทันทีที่ต้องการ
และสามารถสนทนาได้ต่อเนื่องด้วยช่องสัญญาณที่พร้อมรองรับการสื่อสารหลายช่องสัญญาณ
ทำให้ประหยัดเวลาและค่าใช้จ่าย วิทยุสื่อสารในระบบ Digital เป็นบริการวิทยุสื่อสารซึ่งเป็น
ที่ต้องการของตลาดทั้งกลุ่ม ราชการ รัฐวิสาหกิจ และกลุ่มธุรกิจเอกชน เนื่องจากระบบ Digital
มีความปลอดภัยสูง สามารถป้องกันการดักฟังได้รวมทั้งสื่อสารได้รวดเร็วและติดต่อได้ทันทีที่ต้องการ
สามารถสนทนาได้ต่อเนื่องด้วยช่องสัญญาณที่พร้อมรองรับการสื่อสารหลายช่องสัญญาณ
ทำให้ประหยัดเวลาและค่าใช้จ่าย

บริษัทมีกลยุทธ์ในการเสนอขายแบบครบวงจรตั้งแต่การออกแบบติดตั้งระบบการจำหน่ายเครื่องลูกข่าย
และการบริการหลังการขาย โดยระดับราคาที่เสนอต้องสามารถแข่งขันกับผู้ค้าในตลาดรายอื่นได้
ส่วนการจัดหาผลิตภัณฑ์นั้น บริษัทได้สั่งซื้อจาก Motorola Inc.จากประเทศสิงคโปร์
ทั้งตัวระบบและเครื่องลูกข่าย

4.2.2 การตลาดและภาวะการแข่งขัน

- ลักษณะการทำตลาดของระบบ Analog เป็นลักษณะการจำหน่ายเครื่องลูกข่ายผ่านตัวแทนจำหน่าย
ส่วนลักษณะการทำตลาดของวิทยุสื่อสารในระบบ Digital เป็นทั้งการออกแบบ ติดตั้งระบบ
และจำหน่ายเครื่องลูกข่าย กลุ่มลูกค้าเป้าหมาย คือ หน่วยงานราชการ รัฐวิสาหกิจ บริษัทเอกชน
ที่ต้องการจัดซื้อระบบ ส่วนช่องทางการจำหน่ายนั้น
บริษัทจะเข้าร่วมในการประมูลโครงการของหน่วยงานราชการ รัฐวิสาหกิจ และบริษัทเอกชน

- แนวโน้มอุตสาหกรรม

ตลาดวิทยุสื่อสารในปัจจุบันซึ่งใช้ในหน่วยงานราชการ รัฐวิสาหกิจ
และบริษัทเอกชนเป็นตลาดในระบบ Analog การสนทนาผ่านวิทยุสื่อสารในระบบ Analog
นั้นไม่สามารถป้องกันการดักฟัง
ได้ เนื่องจากระบบนี้บุคคลใดก็ตามที่ปรับคลื่นความถี่มาที่คลื่นเดียวกันก็สามารถสนทนาหรือ
ดักฟังข้อความต่างๆ ได้ ดังนั้นหน่วยงานต่างๆ โดยเฉพาะอย่างยิ่งหน่วยงานที่ต้องรักษาความลับ
เช่น ทหาร ตำรวจ ได้เล็งเห็นถึงความสำคัญดังกล่าว วิทยุสื่อสารระบบ Digital
จึงเป็นทางเลือกหนึ่งที่มีความปลอดภัยสูง

คุณสมบัติของวิทยุสื่อสารระบบ Digital ที่น่าสนใจอีกอย่างหนึ่งคือ สามารถส่งข้อมูลข่าวสารต่างๆ
ทั้งที่เป็นข้อความแบบตัวอักษรได้ หรือการเพิ่ม Application หรือ Content ต่างๆ
ตามต้องการของผู้ใช้ได้ ส่วนคุณสมบัติพิเศษอื่นๆ ของวิทยุสื่อสารในระบบ Digital
มีลักษณะคล้ายกับคุณสมบัติของโทรศัพท์เคลื่อนที่ในระบบ Digital เช่นกัน

นอกจากนี้ตลาดวิทยุสื่อสารในต่างประเทศส่วนใหญ่ได้เปลี่ยนจากระบบ Analog
มาเป็นระบบ Digital แล้ว จากคุณสมบัติและข้อดีต่างๆ ของวิทยุสื่อสารระบบ Digital
ดังกล่าวข้างต้น
คาดว่าแนวโน้มที่วิทยุสื่อสารของประเทศไทยจะเปลี่ยนเป็นระบบ Digital ค่อนข้างสูงเช่นเดียว
กับโทรศัพท์เคลื่อนที่

4.2.3 การจัดหาผลิตภัณฑ์

บริษัทมีการจัดหา และการสั่งซื้อตามความต้องการของลูกค้าที่บริษัทเข้าร่วมงาน
ของหน่วยงานราชการ รัฐวิสาหกิจ และกลุ่มธุรกิจเอกชนทั่วประเทศ
โดยเลือกใช้เทคโนโลยีของโมโตโลล่า ซึ่งถือเป็นผู้นำตลาดระดับโลก

1.  

4.2.4 งานที่ยังไม่ได้ส่งมอบ

ปัจจุบันยังไม่มีงานที่ต้องส่งมอบ

2.  

กลุ่มธุรกิจงานโครงการ

1.  ลักษณะผลิตภัณฑ์และบริการ

บริษัท พอร์ทัลเน็ท จำกัด ในฐานะบริษัทย่อยของบริษัท เป็นผู้ให้บริการ
ด้านการออกแบบ และรับเหมาวางระบบโครงข่ายเทคโนโลยีสารสนเทศและการสื่อสาร
ประกอบด้วยระบบคอมพิวเตอร์ Hardware, System software, Application software,
ระบบโครงข่ายสารสนเทศ และระบบโครงข่ายการสื่อสาร
โดยบริษัทจะศึกษาความต้องการและเสนอบริการต่างๆ ที่เหมาะสมให้แก่ลูกค้าทั้งภาครัฐและเอกชน
และเพื่อให้การดำเนินงานเป็นไปอย่างมีประสิทธิภาพ
บริษัทได้รับความร่วมมือและการสนับสนุนจากบริษัทพันธมิตรทางธุรกิจ
ซึ่งช่วยเสริมสร้างศักยภาพในการดำเนินงานของบริษัท เช่น บริษัท ไอบีเอ็ม (ประเทศไทย) จำกัด
บริษัท ซีเมนส์ จำกัด และบริษัท ออราเคิล คอร์ปอเรชั่น (ประเทศไทย) จำกัด

2.  การตลาดและภาวะการแข่งขัน

เป็นการประมูลงานกับภาครัฐ ดังนั้นการแข่งขันจึงขึ้นอยู่กับนโยบายของหน่วยงานภาครัฐ รัฐวิสาหกิจ
ที่มีโครงการในช่วงเวลานั้นๆ โดยพิจารณาจากองค์ประกอบในด้านเงินทุน
ความพร้อมทางด้านเทคโนโลยีที่รองรับระบบงานตามความต้องการ
รวมทั้งกลุ่มพันธมิตรที่จะมาสนับสนุนบริษัทย่อยในโครงการนั้นๆ

ทั้งนี้ บริษัทย่อยได้ดำเนินการในลักษณะงานโครงการ
โดยมุ่งเน้นไปที่การวางระบบสารสนเทศเป็นหลัก ทั้งงานของภาครัฐ รัฐวิสาหกิจ และธุรกิจเอกชน

3.  การจัดหาผลิตภัณฑ์หรือบริการ

ในปี 2547 บริษัทย่อย ได้เป็นส่วนหนึ่งของกลุ่มกิจการค้าร่วม บริษัท ซีเมนส์ จำกัดบริษัท ซีเมนส์
เอจี จำกัด บริษัท ไอบีเอ็ม (ประเทศไทย) จำกัด และบริษัท พอร์ทัลเน็ท จำกัด ได้ร่วม
ลงนามตามสัญญากับการไฟฟ้าส่วนภูมิภาคในโครงการเช่าระบบคอมพิวเตอร์ซอฟต์แวร์สำเร็จรูปสำหรับธุรกิจหลัก
เมื่อวันที่ 17 มีนาคม 2547 โดยมีมูลค่าโครงการตามสัญญาทั้งสิ้น 3,192.0 ล้านบาท
อายุสัญญา 8 ปี ซึ่งกลุ่มกิจการค้าร่วม SPIES
จะพัฒนาระบบงานให้สามารถเชื่อมโยงระบบคอมพิวเตอร์เดิมของการไฟฟ้าส่วนภูมิภาค
สนับสนุนกระบวนการปฏิบัติงานของผู้เช่า และให้ข้อมูลเพื่อสนับสนุน
การตัดสินใจของผู้บริหารให้เป็นไปอย่างถูกต้องและมีประสิทธิภาพ
รวมทั้งสามารถรองรับการปรับโครงสร้างของอุตสาหกรรมการผลิตและจำหน่ายไฟฟ้าในอนาคตได้

4.  งานที่ยังไม่ส่งมอบ

ปัจจุบันบริษัทย่อยอยู่ระหว่างการส่งมอบกับการไฟฟ้าส่วนภูมิภาค

[1] เป็นตัวเลขยอดผู้ใช้บริการในคลื่น 900 และ 1800 ของผู้ให้บริการเครือข่ายรายใหญ่ 3
รายเท่านั้น

[2] ที่มา www.ais.co.th

[3] ³ ที่มา www.dtac.co.th

[4] ที่มา www.truecorp.co.th

[5] ที่มา http://www.dopa.go.th/xstat/popyear.html

[6] ประมาณการอัตราส่วนของจำนวนโทรศัพท์เคลื่อนที่ต่อจำนวนประชากร 100 คน ณ 31
ธันวาคม 2553